Piiblis on vägevaid väiteid.
Üks selline on Johannese kirjas, kus öeldakse:
"Sest nii nagu on Jeesus, oleme meiegi selles maailmas."
Milles on küsimus, sellest koos arutamegi.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Jeesuse sarnasus - see on imeline mõte.
Piibel räägib, et me muutume Jeesuse sarnaseks,
kui me oleme usklikud.
Meiega juhtub midagi sel hetkel, kui pöördume usku.
Me saame Jeesuse sarnaseks,
meie positsioon on õige,
õigeks tehtud Tema veres.
Siis algab pühitsuselu.
Me muutume aina rohkem Jeesuse sarnaseks.
Piibellikult võttes saame me juba pühaks siis,
kui pöördume usku.
Aga pühitsus on see, et me hakkame seda ellu viima,
seda Jeesuse sarnasust.
See on selline huvitav asi,
kuna sellest rääkima hakates on kristlastel erinevad arvamused.
Teiselt poolt, sellised usuinimesed, karismaatikud -
need, kes me siin oleme,
usume Jeesuse seda poolt,
et Jeesuse sarnasus on ka Tema tegude tegemine.
Neid tegusid, mida Jeesus tegi, teeme ka meie - Ta ütles nii.
Kui me usume Temasse,
siis me tahame näha, et meie kaudu saavad haiged terveks,
ehk siis see üleloomulik pool.
Siis on teine pool - loomulik pool.
Jeesus on Jumala Poeg, Ta on Jumal,
aga Ta sai inimeseks, Ta on inimese poeg.
Ta on loomulikul moel üheaegselt ka üleloomulik.
Ta tuli meile näitama, kuidas elada inimesena -
sellisena nagu Jumal meid algselt määras olema.
Sellega liitub tugevalt see pool Jeesusest -
inimlikkus ja Jeesuse loomus.
Need, kes üleloomulikku poolt pelgavad,
võivad öelda,
et Jeesuse sarnasus on see, et meil on sama meelelaad.
Ta võttis orja kuju, Ta tuli teenima,
ta pesi jüngrite jalgu, Ta on alandlik ja see on tõsi.
Aga mõlemad on tõde.
Läheme siit edasi ja vaatame Matteuse 11. peatükki.
Salmist 28. alates ütleb Jeesus:
"Tulge minu juurde kõik, kes olete vaevatud ja koormatud,
ja mina annan teile hingamise!
Võtke enda peale minu ike ja õppige minult,
sest mina olen tasane ja südamelt alandlik
ja te leiate hingamise oma hingedele,
sest minu ike on hea ja minu koorem on kerge!"
Mis mõtteid see tekitab?
Hea, et alustasid pühitsusest sedaviisi.
Tihti öeldakse, et pühitsus on süvenev patu ja armu tunnetus.
Süüdiolemise kaart heidetakse lauale
ja hakatakse halama,
et küll me oleme ikka halvad.
Siis me püherdame süütundes
ja ei pääse edasi, kuna oleme selles süütundes kinni,
ja teatud mõttes see nii ka on.
Sa tõid pühitsusest esile uue vaatenurga.
Jeesuse sarnasus, Tema sarnaseks kasvamine.
Jeesuse sarnasusest tuleb meelde see,
et vahepeal oli moes käepael "Mida Jeesus teeks?" tekstiga.
Sa ütlesid, et Jeesuse sarnasus on see,
et me teeme kõike õigesti.
"Mida Jeesus teeks?" -
nüüd ma ei ütle midagi sellist, mida Tema ei ütleks.
Tahaks öelda halvasti, aga ma ei ütle,
kuna Jeesus ei ütleks ega valetaks.
Kuid see on üsna tore mõte, kui Jeesus ütles: "Tulge mu juurde!",
siis Jeesuse sarnasuse puhul on tegu suhtega, mitte vaid tegudega,
mis tahavad ka mängu tulla,
sest kui oled Jeesuse sarnane,
pead kohe otsekui armastama rohkem või olema alandlikum ja püham!
Kuid Jeesus ütles,
et igavane elu on see, et me tunneme Teda.
Jeesuse sarnasusega liitub meie suhe Temaga,
meie suhe Isaga ja see on põnev.
See polnud mingi sümboolne pilt ega tegu,
kui Jeesus tõesti pesi jüngrite jalgu.
Mul on peas selline hull mõte,
et kui suvel panna tänaval silt püsti: "Ma pesen su jalad puhtaks".
Carita just mainis enne, et siis võiks ka küüsi lakkida.
Siis kukub see paremini välja.
Võib-olla siiski mitte. - Hea idee.
See on teine asi pesta inimese jalgu, kui neid on enne pestud,
õliga võitud ja puhtad,
aga tuli pesta tänavainimese tõeliselt mustad jalad.
Jeesus võis seda teha.
Ta mina-pilt oli terve.
Alandumine jalgade tasemele polnud Tema jaoks alandus.
See oli eeskuju, kuid Ta tegi seda ehtsalt -
teenija ja kuninga viisil.
Mida tähendab minu jaoks Jeesuse sarnane olemine?
Kui muutun rohkem Jeesuse sarnaseks,
siis kas koormatud inimesed võiksid ka minu juurde tulla?
Kas minu juurest võiks leida hingamise?
Kas minu juurest leiaks alandliku südame?
Aga mis tegelikult on alandlikkus ja tasasus?
Mida oli Jeesuses sellist, et inimesed tunglesid Ta ümber?
Mis pani nad liikuma ja miks terve linn Teda järgis?
Kas asi oli imedes?
Või oli Tema isikus mingi säde?
Alandlikkus, headus, armsus.
Võib-olla pehmus - meenub Matteuse 12. peatükk.
Salmist 18.
"Vaata, see on mu sulane, kelle ma olen valinud,
mu armastatu, kellest mu hingel on hea meel.
Ma panen oma Vaimu tema peale ja ta kuulutab paganaile õigust.
Ta ei riidle ega kisenda ega kuule tänavail keegi ta häält,
rudjutud roogu ei murra ta katki ja hõõguvat tahti ta ei kustuta,
kuni ta on õigusele võidu saatnud,
ja paganad loodavad tema nime peale."
Seal on alandlikkus ja pehmus.
Jeesusel on pehme ja soe süda.
Jeesus polnud lömitaja.
Meil läheb asi kristlikus kontekstis segamini.
Religioossus on inimese oma alandlikkus.
"Oh, mina pole mitte keegi..."
Jeesus aga ütles: "Mina olen eluleib."
"Mina olen ülestõusmine ja elu."
"Mina olen Jumala Poeg."
Ta ei häbene üldse öelda seda, kes Ta tegelikult on.
See on üks pool lepitustöö sügavusest.
Jeesus mitte ainult ei surnud meie eest,
et saaksime oma patud andeks ja pääseksime vaevu taevasse,
vaid Ta tuli Isa armastusest
ja Kolmainu Jumala armastusest motiveerituna
otsima kadunuid, kes oleme meie.
Ta tuli meid lunastama Saatana käest,
kuna me olime patu tõttu Saatana küüsis.
Tema, armastus, tuleb maa peale ja see armastus manifesteerub.
Jumal on armastus.
Jeesus on kõndiv armastus.
See on kõike muud kui lömitamine.
See on väeline, aga ka alandlik.
Kõikvõimas Jumal tuleb hiilgusest siia pimedusse,
tolmu sisse, patu sisse.
Ta tuleb elama kahe tavalise, vaese inimese majja -
Maarja ja Joosepi juurde.
Hiilguse Jumal kasvab seal,
austades isa-ema, kes on täitsa tavalised inimesed,
võiks öelda patused inimesed.
Kas sa arvad, et nad olid täiuslikud vanemad?
Täiuslikku Jumalat kasvatavad mittetäiuslikud vanemad.
Kuid Jeesuse õigsuse elu sai just sealt alguse.
Ta kogu aeg kasvab sellesse,
et Ta lõpuks läheb ja peseb oma jüngrite jalgu,
teenib inimesi, puudutab pidalitõbiseid,
annab inimestele tagasi eneseväärikuse.
Lõpuks sureb meie pattude eest ristil, kannatades Kuninga ja teenijana.
Meeletu pilt Jeesusest.
Kui me oleks natukenegi Jeesuse sarnased,
siis mis juhtuks ümbritsevaga, kui meil oleks sama süda?
Ma olen alati õpetanud,
et Jeesuse tegude tegemine on imede tegemine.
Jeesuse tegude tegemine on ka Tema eeskuju järgimine.
See, kuidas Ta teistega käitus, kuidas kohtles naisi-lapsi,
Sakkeust ja muid tüüpe, on eeskujuks mulle.
Ma peaksin samal moel Tema kingades käima,
omades Tema suhtumist.
Küll imed tulevad ka.
See on juba ime, kui suhtud teistesse õigesti.
Ma mõtlesingi seda, et Jeesus tõi uue vaatenurga.
Mõtle sellele, kui lesknaine läks ja andis oma viimse raasukese
ja siis oli keegi, kes andis suurejooneliselt.
Esimene oli suurem - Jeesus andis meile uue võime näha.
Jeesus ei kartnud haigeid ja patuseid.
Ta ei kartnud neid, vaid nägi neid uuel viisil.
Ta puudutas neid, kes olid kõige põhjas.
Ta näitas uut viisi nendega kohtumiseks,
mis tuli südamest,
mitte polnud vaid väline pilt, mille variserid olid loonud,
kus hinnati vaid välist.
Jeesus ütles, et see pole hea,
vaid Ta viitas südamele; näitas, kuidas uuel moel näha.
See on suur asi.
Jeesus õpetas meid kohut mõistma.
Ta ütles, et ärge tehke kohtuotsust näo järgi,
vaid tehke õiglane otsus.
Me suhtume nii, et me peame patu hukka mõistma.
Jeesusest oli näide,
et neid inimesi oli küllalt, kellele Ta ei meeldinud.
Variserid - nemad lugesid raamatut.
See raamat on Jumala Sõna.
Siin öeldakse, milline on Jeesus.
See Sõna sai lihaks.
Ja siis variserid lugesid seda raamatut niimoodi:
"Oota nüüd, kas Sa väidad, et oled selle raamatu peategelane?
Ilmselt mitte, sa oled Kuradist.
Me saadame su ristile, sest see ei lähe sellega kokku."
Selliste inimestega oli Jeesusel päris raske.
Ta rääkis aga alati tõde.
Tal oli Loojana positsioon inimeste ees -
et Tema on Kohtumõistja.
Viimsel päeval õiendame kõik Temaga arveid.
See on ka hirmutav, kui asjad pole korras.
Korras selles mõttes, kui süda on vastu Issandale.
Üks mõte - kui oleme Jeesuse sarnased,
siis Piibel ütleb, et meis on lapsepõlve vaim,
kes hüüab: "Abba, issi."
Jeesus ütles pärast ülestõusmist:
"Ma lähen oma Isa ja teie Isa juurde,
minu Jumala ja teie Jumala juurde."
Jeesus näitas, et nagu Tema on, sellised oleme ka meie siin maailmas.
See on seotud lapseks olemisega.
Kui Saatan kiusas Jeesust kõrbes,
öeldes, et kui oled Jumala Poeg, siis tee seda ja teist,
ja niimoodi uuesti, siis Jeesus vastas: "Kirjutatud on".
Jeesus ei püüdnud tõestada oma positsiooni lapsena
ehk Jumala Pojana Saatana ees.
Ta ei langenud lõksu, vaid oli kindel endas.
Jeesus oli selles kindel.
Kogu Jeesuse elu oli ühendus Isaga.
Eriline hetk, kui taevas avanes ja tuli avalik ilmutus.
Püha Vaim laskus alla ja taevast kostis Isa hääl:
"See on mu armas poeg, kellest mul on hea meel."
See on tähtis, et me saaksime aru,
et Jeesuses on meid pandud samasse paika,
kus Isa vaatab taevast ja ütleb:
"See on mu armas tütar või poeg, kellest mul on hea meel."
Jeesuse sarnasuse tähtis mõte on see, et me oleme Jumala lapsed.
Seda ei pea häbenema.
Me võime julgesti öelda, et: "Mina olen Jumala poeg."
Väikse tähega, aga Tema tõttu.
See on Jeesuse sarnasuse sügava identiteedi osa.
Kui loeme Piiblit, siis peaksime tegema seda uue hoiakuga -
mil viisil Jeesus käitus, rääkis ja inimesi kohtles.
Sellest on väga häid eeskujusid.
Jeesus ja Sakkeus.
Seal on näha Jeesuse suhtumine halvasti käitunud inimese vastu.
Jeesus ei mõistnud tema üle kohut stiilis: "Maksa nüüd kõik tagasi!",
vaid: "Lähme teie poole sööma!"
Söömise kaudu Sakkeuse elu muutus, ta leidis Jeesuses head.
Jeesuses on näha suur inimlikkus, aga ka jumalik armastus.
See on meile hea eeskuju.
Usun, et see on inimestele kergendus.
See, keda taheti kividega surnuks visata,
või Maarja, kes pesi Jeesuse jalgu oma juustega
ja keda halvustati seetõttu.
Lesk, kes andis viimse sendi - ja siis tuli keegi, kes nägi.
Variserid näitasid pilti Jumalast - see oli karm pilt.
Siis tuli Jeesus, kes on Jumala täiuslik kuju,
Ta näitas Jumala südant.
Inimene mõistab siis: "Ah selline on Jumal!"
See on suur kergendus.
"Jumal tunneb mu südant, Ta vaatab mu puudustest üle."
Jumal näeb sind.
Sa oled saanud patud andeks.
See on kergendus - Jeesus on siin.
Jeesus näeb teisel viisil kui inimesed.
Pole ime, et inimesed tahavad olla koos Jeesusega.
Jeesuses näeme, millised me peaksime olema
ja millised me olime paradiisis kaua aega tagasi.
Jeesus tõi meile tagasi ühenduse Isaga
ja Jumala lapseks olemise.
Kogu küsimus on armastuses.
Jumala armastus on välja valatud me südamesse
Püha vaimu kaudu, kes meile anti.
Meie peame selle välja elama.
Nii väidan mina.
Igaühel võib olla oma arvamus.
Aitäh, et oled meiega.
Me püüame kiiresti haugata suuri teemasid.
Sellest tekib oma peas ka mõtteid.
Lõpuni lihvitud need jutud ei ole.
Anna meile tagasisidet, sest see on meile tähtis.
Mis sa arvad neist saadetest?
Soovides toetada TV7 tööd, võid helistada 900 1777 (7 eur) Aitäh!
Nüüd ütleme nägemist.
Tõlge: Külli Kuusk